Cuneiform Tablet Kt a/k 1165 (AKT 1 78)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ú-ṣur-ša-a-šur qí-bi-ma um-ma DINGIR-i-dí-ma a-ma-la tù-ša-ḫi-zi-ni a-na É.GAL-lim e-li-ma té-i-ra-tí-kà a-du-ú-ma um-ma ru-ba-um-ma ma-la ú-na-ḫi-du-šu-ni a-wa-tí-a ú-kà-al um-ma ru-ba-um-ma a-šu-mì KÙ.GI ú ša šu-lu-a-at té-er-tám ub-la-ni a-na wa-aḫ-šu-ša-na a-ša-pá-ar ú pé-er-dam ú-šé-ba-al a-pu-tum a-na wa-aḫ-šu-ša-na šé-ep-kà la ta-ša-kà-an a-dí ru-ba-am bu-ru-uš-ḫa-tí-am ú ú-šu-na-la-i-am ú wa-aḫ-šu-ša-na-i-am ra-bi sí-ki-tim ú-ta-mu-ú ú-la i-la-kam a-na-kam i-ma-at ša-ar-la ša-bu-a-i-ú ḫa-ra-na-am ú-kà-i-lu-ni-a-tí-ma i-ṣa-áb-tù-ni-a-tí 1 {TÚG}ku-ta-nu-um SIG₅ ut-ru-um a-na-ku <big_gap> i-la-áp-ta É tám-kà-ri-im ni-sí ù mì-ma ša na-áš-a-ni-ni i-ṣa-áb-tù-ma ú ni-a-tí ú-ta-ší-ru-ni-a-tí um-ma ru-ba-um-ma a-ša-pá-ar šu-lu-a-at ú a-bi-ì-lí a-ší-a-ku-nu ú-ta-ru ù KÙ.GI a-na-ku-ma ú-ša-ba-šu-nu ú-ṣur-ša-a-šur mì-ma la i-da-an ru-ba-um SIG₅ e-ta-ú um-ma šu-ut-ma lá i-ḫa-da-ar a-dí ḫa-ra-na-am ú-šé-šu-ru-šu-ni a-na-kam a-mu-ur-qá-tí-IŠTAR la-šu ni-ša-pá-ar-šu-ma i-na la-mu-na šu-ma i-ta-al-kam a-na ma-la té-er-tí-kà e-pá-áš sú-a-tim ša ta-aq-bi-a-ni um-ma ru-ba-um-ma mì-šu-um lá ú-šé-bi-la-ší-na